મારી પુત્રી જે રીતે તડપી તડપીને મરી એ જ રીતે આરોપીને તડપાવીને અમે મારી નાખીશું એવો આક્રોશ બાળકીની માતાએ વ્યક્ત કર્યો હતો. ગોડાદરાની સાડા 3 વર્ષની બાળકી પર દુષ્કર્મ કરી તેની હત્યા કરનારાને પોલીસે પકડી પાડ્યો હતો. આરોપી અહીં આવે તેની જ રાહ જોઇએ છીએ આરોપી અનિલ યાદવ બીજા જ દિવસે તેના વતન બિહાર ભાગી ગયો હતો. જેને પાંચમા દિવસે પોલીસે પકડી પાડ્યો હતો. તેના પકડાયાની જાણ બાળકીના માતા-પિતાને કરાયા બાદ જ્યારે બાળકીના માતા-પિતાનો સંપર્ક કર્યો ત્યારે પિતાએ તો પ્રતિભાવ વ્યક્ત ન કર્યો પણ માતાએ ભારે વલોપાત કર્યો હતો, કહ્યું કે ઘટના બની છે ત્યારથી અમને ઊંઘ નથી આવતી.